L'eficiència i l'estalvi energètic són mitjans per a reduir la despesa global del pressupost en energia i l'impacte ambiental, tot garantint la seva disponibilitat.
En aquest sentit, es tracta de mecanismes per a incrementar la competitivitat de les empreses i implementar mecanismes de gestió i control que permeten monitoritzar i conèixer en tot moment com, quan i on es produeix aquest consum energètic.
El diagnòstic energètic és el primer pas en l'aposta per un consum d'energia eficient que propiciï l'estalvi.
Ens permet conèixer quanta energia consumim, i en quines màquines o processos s'hi esmercen més recursos.
Alhora, ens permet avaluar les diverses opcions de millora i estalvi.
L'avaluació del diagnòstic ens permetrà seleccionar les opcions més racionals i avantatjoses per als nostres interessos.
En aquest sentit, l'Institut Català d'Energia (ICAEN) ha endegat un programa de diagnòstics energètics en el sector de la ramaderia intensiva (porcí i avícola), en les comunitats de regants i els hivernacles, així com en l'agroindústria (cambres frigorífiques i sales d'especejament carni) i en vaixells de pesca.
Per tal d'obtenir les dades per a la realització del diagnòstic de l'estat de l'eficiència energètica de les explotacions agrícoles consumidores, l'ICAEN posa al vostre abast el servei d'accés a instruments de mesura portàtils per a auditories energètiques.
Per determinar les accions d'eficiència energètica i quantificar els estalvis potencials cal que valorem, a través d'instruments de mesura, els valors reals de rendiment dels equips en funcionament.
Amb aquesta finalitat, l'Administració ha creat un servei que us ofereix un conjunt d'instruments complert i de qualitat per a la realització de mesures i estudis energètics.
Podeu accedir als aparells a través d'un lloguer concertat amb les entitats col·laboradores.
Amb la utilització d'aquests equips es podeu dur a terme una optimització de les vostres instal·lacions basada en dades reals mesurades.
Un cop implantades les millores d'eficiència detectades, també podeu comprovar i quantificar l'estalvi que ha us aportat la millora.
Mitjançant aquesta instrumentació podeu, entre d'altres:
La sembra directa és una tècnica de conreu inclosa en el grup anomenat agricultura de conservació, basada en la sembra de qualsevol tipus de llavor sobre un terreny no treballat des de la recol·lecció del cultiu anterior, de manera que es limita el treball del sòl.
La sembra directa i l'agricultura de conservació contribueixen directament a la millora de la rendibilitat de les explotacions per l'estalvi de combustibles, l'estalvi de temps i la reducció de les necessitats de maquinària que suposen, alhora que mantenen les mateixes produccions que l'agricultura convencional.
De fet, el consum de combustibles és una de les despeses més importants de l'agricultura extensiva de secà i de regadiu amb un efecte directe sobre la competitivitat dels productes i sobre el medi ambient.
Des del punt de vista mediambiental, la sembra directa i l'agricultura de conservació incrementen la fertilitat del sòl, el protegeixen de l'erosió i disminueixen les emissions de CO2 a l'atmosfera, tant pel menor consum de combustibles fòssils com per la fixació de carboni al sòl en augmentar el seu contingut en matèria orgànica.